Symbol rozcestia O iných významoch výrazu *Ďurďošík* pozri *Ďurďošík (rozlišovacia stránka)*.
Súradnice: 48°44′32″S 21°24′55″V﻿ / ﻿48,7421°S 21,4153°V﻿ / 48.7421; 21.4153

**Ďurďošík** (maď. *Györgyi, Gyürgyi*) je obec na Slovensku v okrese Košice-okolie.

Polohopis
---------

Obec sa nachádza vo východnej časti Košickej kotliny,v časti Toryská pahorkatina, v údolí rieky Trstianka, 15 kilometrov od krajského mesta Košice. Obec katastrálne susedí na severe s Trsťanmi, na východe s Bidovcami, na západe s Košickými Oľšanmi a na juhu s Olšovanmi.

### Vodné toky

Ďurďošíkom preteká vodný tok Trstianka, ktorý sa juhovýchodne od obce vlieva do Olšavy.

### Vodné plochy

Juhovýchodne od obce sa nachádza chovný rybník Bidovce.

Dejiny
------

Prvú písomnú zmienku o obci Ďurďošík poznáme z roku 1330. Podľa nej vieme, že Ďurďošík predtým patril komesovi Budunovi (Bodun) z rodu Aba spolu s Ďurkovom, Chabžanmi a Janovíkom. Pre nevernosť kráľovi však o ne prišiel a na základe kráľovskej donácie ich už držal Imrich, syn Pavla, vnuk Kompolta z rodu Aba. V roku 1330 však musel spomínaný Imrich vydať z týchto odobraných majetkov na dievčenskú štvrť. 

Korene Ďurďošíka sú však oveľa staršie, než je rok na prvej písomnej zmienke. Našlo sa tu aj staré slovanské sídlisko. V roku 1332 protestoval Michal, syn Buduna, v mene svojom i svojich bratov proti zaujatiu ich majetkov bánom Mikčom a Imrichom, synom Pavla. Medzi spomínanými majetkami sa nachádza aj Ďurďošík.

Ďalšiu písomnú zmienku o Ďurďošíku poznáme z roku 1337, kde sa spomína pri opise hraníc majetkov kláštora v Krásnej nad Hornádom, a to ako dedina, ktorá susedí s Košickými Olšanmi. Podľa zápisu z roku 1351 na kongregácii Abaujskej a Šarišskej stolice predniesol Ján, syn Donča z Ďurkova a vnuk Buduna, v mene svojom a ostatných žalobcov, že ich dedičné majetky boli odcudzené a držia ich synovia Imricha, vnuci Pavla. Medzi týmito majetkami sa spomína aj Ďurďošík. Táto listina konštatuje, že Jánovmu starému otcovi Budunovi boli tieto majetky odňaté pre nevernosť v čase pred bitkou v Rozhanovciach. Vtedy bol Ladislav, syn Pavla a vnuk Kompolta v Ďurkove zabitý synmi Buduna. 

K ďalšej zmene vlastníka dochádza v roku 1369. Vtedy sa delili bratia Ján s Imrichom, synovia Imricha o Ďurkov, ktorý rozdelili na dve polovice. Vtedy došlo asi aj k zmene majiteľa Ďurďošíka. V roku 1378 Ján, syn Ladislava, vnuk Lukáša z Ďuďošíka predal Ďurďošík za 200 budínskych mariek Gregorovi, synovi Jána, vnukovi Buduna.

V roku 1390 Ján, syn Ladislava, syna Lukáša zvaného Nemeth daroval Ďurďošík kostolu sv. Mikuláša z Myšle. Teda nie je jasné, či v roku 1369 dedinu naozaj odpredal Gregorovi, alebo s obchod nakoniec nekonal. To viedlo v roku 1391 k sporu, pretože podľa sudcu bol Ďurďošík v roku 1378 prisúdený Šimonovi a Anne, deťom spomínaného Gregora. Súd bol asi úspešný pre potomkov Gregora, pretože v roku 1435 dedina nepatrila myšlianskemu prepošstvu. V roku 1553 patrila obec zemanom a boli tam 4 porty, čiže to bola malá dedina, žilo tam asi 12 až 20 ľudí.V roku 1565 tam žilo jedenásť poddaných. V roku 1598 tam stálo 7 domov.

Na začiatku 18. storočia bol Ďurďošík úpnle vyľudnený. Ešte aj v roku 1720 tam nikto nežil a v roku 1746 tam stáli len dva domy s pánom Zombori. V roku 1773 to bola už opäť dedina, kde sa rozprávalo prevažne po slovensky. V roku 1851 tu žilo 247 obyvateľov.

Kultúra a zaujímavosti
----------------------

### Pamiatky

* Rímskokatolícky kostol nanebovzatia Panny Márie, jednoduchá jednoloďová stavba s prvkami neogotiky s polygonálnym ukončením presbytéria a predstavanou vežou z prvej polovice 20. storočia. Interiér kostola je plochostropý, nachádza sa tu murovaná empora. Kostol má okná dekorované šambránami s lomeným oblúkom. Veža je ukončená ihlancovou helmicou.

Školstvo
--------

V obci sa nachádza materská škola na mieste bývalej štvorročnej základnej školy. Navštevuje ju 16 detí (2011).

Doprava
-------

Obec má dobré dopravné zabezpečenie autobusmi. V obci nie je vlakové spojenie. Najbližšia železničná stanica je v Košiciach.

Osobnosti obce
--------------

### Pôsobili tu

* Marek Sapara (\* 1982), futbalista a reprezentant, účastník Majstrovstiev sveta v roku 2010.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Ďurďošík. Kostol nanebovzatia Panny Márie.* [online]. Krížom-krážom. Dostupné online.

Externé odkazy
--------------

* Oficiálna stránka obce

  


| * z
* d
* u
Obce okresu Košice-okolie (2 + 112) |
| --- |
| Mestá | 
* Medzev
* Moldava nad Bodvou

 |
| Ostatné obce | 
* Bačkovík
* Baška
* Belža
* Beniakovce
* Bidovce
* Blažice
* Bočiar
* Bohdanovce
* Boliarov
* Budimír
* Bukovec
* Bunetice
* Buzica
* Cestice
* Čakanovce
* Čaňa
* Čečejovce
* Čižatice
* Debraď
* Drienovec
* Družstevná pri Hornáde
* Ďurďošík
* Ďurkov
* Dvorníky-Včeláre
* Geča
* Gyňov
* Hačava
* Háj
* Haniska
* Herľany
* Hodkovce
* Hosťovce
* Hrašovík
* Hýľov
* Chorváty
* Chrastné
* Janík
* Jasov
* Kalša
* Kecerovce
* Kecerovský Lipovec
* Kechnec
* Kokšov-Bakša
* Komárovce
* Kostoľany nad Hornádom
* Košická Belá
* Košická Polianka
* Košické Oľšany
* Košický Klečenov
* Kráľovce
* Kysak
* Malá Ida
* Malá Lodina
* Milhosť
* Mokrance
* Mudrovce
* Nižná Hutka
* Nižná Kamenica
* Nižná Myšľa
* Nižný Čaj
* Nižný Klátov
* Nižný Lánec
* Nová Polhora
* Nováčany
* Nový Salaš
* Obišovce
* Olšovany
* Opátka
* Opiná
* Paňovce
* Peder
* Perín-Chym
* Ploské
* Poproč
* Rákoš
* Rankovce
* Rešica
* Rozhanovce
* Rudník
* Ruskov
* Sady nad Torysou
* Seňa
* Skároš
* Slančík
* Slanec
* Slanská Huta
* Slanské Nové Mesto
* Sokoľ
* Sokoľany
* Svinica
* Šemša
* Štós
* Trebejov
* Trsťany
* Trstené pri Hornáde
* Turňa nad Bodvou
* Turnianska Nová Ves
* Vajkovce
* Valaliky
* Veľká Ida
* Veľká Lodina
* Vtáčkovce
* Vyšná Hutka
* Vyšná Kamenica
* Vyšná Myšľa
* Vyšný Čaj
* Vyšný Klátov
* Vyšný Medzev
* Zádiel
* Zlatá Idka
* Žarnov
* Ždaňa

 |